118 
Celles Væg stærkt svulmet, som i Fig. 7, der fremstiller en 
3-cellet Plante. Hvorledes Celledelingerne her ere gaaede 
for sig, er det ikke muligt at afgjøre. I Fig. 8 er frem- 
stillet en encellet Plante, som ikke er meget længere end 
den er bred. Væggen synes her at bestaa af to Lag, af 
hvilke Hætten tilhører det yderste. Denne er fuldstændig 
tydelig, og er det eneste, der er skarpt contoureret. 
Da det var mig meget om at gjøre at forfølge disse 
Former endnu længere tilbage i Udvikling, undersøgte jeg 
omhyggelig Mosplanterne og fandt paa dem ofte en Mængde 
Protococcus-ligntiide Kugler (Fig. 9) , mere eller mindre 
hobevis samlede. At disse høre herhen og navnlig er den 
første Begyndelse til den her beskrevne Alge , forekommer 
mig i høj Grad sandsynligt. Hvad der taler for denne An- 
tagelse er, at de omtalte Kugler fandtes midt imellem unge 
Planter paa forskjellige Udviklingstrin, og at de yngste 
Planter, jeg fandt, forsynede med Hætte, nærmede sig til 
Kugleformen (Fig. 8). Men da der kun stod Spiritusmateriale 
til min Raadighed, er det ikke muligt for mig at afgjøre det 
med fuldkommen Sikkerhed. Det forekommer mig sand- 
synligst, at Kuglerne ere fremgaaede af Sværmsporer, som 
have afrundet sig, inden de spire. 
Endelig fandt jeg nogle Traade af denne Alge, som 
havde et ejendommeligt Udseende. Cellevæggene havde en 
brunlig Farve. Cellerne havde omtrent den samme Bredde 
som ellers, men havde rundet sig af, og der havde dannet 
sig et indre tættere Lag, som omsluttede Protoplasmaet, der 
ikke syntes at have undergaaet nogen Forandring. De øvrige 
(H- formede) Cellevægge vare derimod meget utydeligere og 
stode aabenbart i Begreb med at opløses. Jeg var i nogen 
Tid i Tvivl, om dette var sygelige eller døde Exemplarer 
(herpaa kunde den brune Farve tyde), eller om det var et 
sporedannende Stadium, jeg her havde for mig. Først 
efterat jeg i lang Tid havde undersøgt denne Alge, fik jeg 
et sikkert Bevis for at det virkelig forholdt sig saaledes. 
Imellem de omtalte Algetraade fandtes hyppigt nogle kugle- 
